50 nuwe vriende: Boer Damian verduidelik hoe uitdaging werk
JY LEES NOU 50 nuwe vriende: Boer Damian verduidelik hoe uitdaging werk
KYK: Akteur Neels van Jaarsveld se LuLu sal jou hart vermurwe
Boer Damian droom al van jongs af daarvan om te boer. Foto: Lubabalo Lesolle.
Ontmoet 50 nuwe vriende. Hoe moeilik kan dit nou wees?
Dit blyk dalk op die oog af maklik om in ’n digitale era nuwe vriende te ontmoet, maar om diep vriendskappe met mense te smee kort werk.
Vra maar vir boer Damian, een van die gunstelingdeelnemers van die 12de seisoen van die gewilde maatsoekprogram op kykNET, Boer soek ’n vrou.
My kuier in Potch, saam @lisametdierooihare was ‘n spesiale een! Nie net is ek ‘n aanhanger nie, maar kon ek wegstap en weet daar is mense, soos Lisa, wat nie nodig het om Almal en Als te ‘label’ en in boksies te plaas nie! ?? #39/50 #meet50newfriends #boerdamian #lisametdierooihare
A post shared by ???????????? ?????????????????????? (@damianengelbrecht) on Dec 7, 2019 at 5:59am PST
“Een van die beste dinge wat uit hierdie challenge kon gebeur, is dat ek my eie lewe elke nou en dan in perspektief kan plaas,” vertel Damian (38) oor sy doelwit om 50 nuwe vriende te ontmoet.
“Om ander se stories en lewens te hoor, en ’n bietjie van hul tyd te kry, leer my ook baie oor wie ek is,” voeg hy by.
Hoewel Damian, die eerste gay deelnemer aan dié program, nie ’n pasmaat gevind het nie, dien sy tyd op Boer soek ’n vrou dikwels as die beginpunt van die gesprek met sy nuwe vriende.
Behalwe vir die ‘hemp’ wat ons deel, is daar iets in ons ‘upbringing’ waaroor ons nog LANK om ‘n klavier gaan laat kuier! @germandt.g #8/50 #meet50newfriends #boerdamian
A post shared by ???????????? ?????????????????????? (@damianengelbrecht) on Aug 18, 2019 at 1:18am PDT
“Boer soek ’n vrou het ’n ysbreker geraak om die gesprek aan die gang te kry, want baie mense vra hoe dit gegaan het en hoe my lewe uitgedraai het,” verduidelik Damian.
Hy het in Augustus verlede jaar met die uitdaging begin toe hy op Vrouedag sommer die eerste twee vriende op een kuier ontmoet het.
“Ek het laas jaar iemand ontmoet wat besig was om ’n duisend nuwe vriende te ontmoet,” begin Damian. “Hy travel reg oor die wêreld, so dit is vir om baie maklik om by sy doelwit uit te kom.”
Met my vlug Kaapstad toe, vir die Kwêla onderhoud, loop ek in die legendariese #coeniedevilliers vas. Hy was ook die vorige aanbieder van Kwêla! ?? #28/50 #meet50newfriends #boerdamian
A post shared by ???????????? ?????????????????????? (@damianengelbrecht) on Nov 5, 2019 at 7:21am PST
Damian het al vir jare die Nuwejaarsvoorneme om meer mense op sy sosiale media in persoon te ontmoet en vriende te raak. ’n Duisend mense het beslis vir hom te veel gevoel, en hy het op 50 besluit en die hutsmerk #meet50newfriends gekies.
Een vereistes is dat hy en elke nuwe vriend ’n koppie boeretroos saam geniet en lekker kan gesels; nes vriende.
“Daar was al ’n paar mense wat ek ontmoet het vir koffie, en dan het ons so lekker gekuier dat ons vergeet om aan die einde van die dag ’n foto te neem,” lag Damian.
@bradabeer het lank terug ‘n komedie skets gedoen van #boersoeknou. En gister, sit #boergiel en #boerdamian toe en gesels! ????#26/50 #meet50newfriends
A post shared by ???????????? ?????????????????????? (@damianengelbrecht) on Oct 14, 2019 at 4:47am PDT
Wanneer hy aan een van die snaaksste ontmoetings terugdink, is dit die Hotel-akteur Beer Adriaanse wie se naam eerste by hom opkom.
’n Komiese video waarin Beer ’n gay boer in die fiktiewe reeks, Boer soek ’n ou gespeel het, het in 2014 soos ’n veldbrand versprei. Hierin soek Beer se karakter, boer Giel van Kaalbaskloof, ná ’n “sagte hart en ’n harde baard.”
“Ek en ’n vriend het by ’n restaurant in Kaapstad drankies gedrink toe Beer verbyloop,” vertel Damian. Gelukkig het die vriend Beer geken en hom gebel.
“Beer het gesê hy kort net ’n paar minute, dan kom hy vir ons hallo sê. Toe ontmoet die twee, boer Giel en boer Damian. Die snaakse gay boer van die skets en die regte gay boer,” vertel hy.
Had the pleasure meeting these two all the way from the USA! ????. Winston & Shane. @buddybroadway #43/50 #44/50 #meet50newfriends ????
A post shared by ???????????? ?????????????????????? (@damianengelbrecht) on Feb 11, 2020 at 10:01pm PST
Met sy getal nuwe vriende wat nou op 44 staan, vertel Damian dat hy moontlik nie by 50 sal stop nie.
“Hierdie uitdaging leer my baie om eerder mense te verstaan as om hulle te oordeel vir die manier hoe hulle dinge sien of doen,” vertel Damian.
Meer oor: lisa met die rooi hare| boer damian| liefde| boer soek 'n vrou| maatsoekprogram
Boer Graham smoorverlief: Ek leer Ilne nou dieper ken
Voormalige Mej. SA-finalis ‘Boer soek ’n vrou’ se nuwe aanbieder
Boer Willem gewild verby – en só voel hy oor sy ‘roem’
Boer soek ’n vrou: Willem en Sanel – dalk eendag ’n boeretroue?
Boer soek ’n vrou: Liefde blom ná Hentie en Hantie saam intrek
HG kuier op boer Damian se plaas: ‘Dis my happy place’